Vinkelhuset er den perfekte hustype til dig, der værdsætter store og lyse fællesarealer med køkken/alrummet som den centrale del af huset. Med direkte udgang til terrassen fra husets køkken/alrum vil huset virke større, og det giver en fin sammenhæng mellem de indendørs og udendørs arealer. En af fordelene ved et vinkelhus er, blandt andet, at husets vinkel giver de optimale rammer for at skabe et unikt udendørsareal med en terrasse, hvor solen kan nydes. Husets vinkel giver læ til terrassen, som gør det muligt også at bruge den uden for sommermånederne, hvor solen stadig får lov til at skinne, men hvor det kan blæse lidt mere. Med den helt rette placering af huset på din byggegrund vil et vinkelhus sikre dig både sol og skygge hele dagen med en morgen- og aftenterrasse. Et vinkelhus er især en fordel for dig, der skal bygge hus på en lang og smal grund, da du får mulighed for at udnytte byggegrunden optimalt uden at gå på kompromis med terrasse og have. Afhængigt af byggegrunden er der også mulighed for at få et vinkelhus med garage eller carport.